pythainlp/thai-wiki-dataset-v3 huggingface dataset:
อำนวย กลัสนิมิ

อำนวย กลัสนิมิ หรือ ครูเนรมิต (พ.ศ. 2458 − 19 กุมภาพันธ์ พ.ศ. 2548) เป็นผู้กำกับภาพยนตร์ ผู้สร้างภาพยนตร์ ผู้บุกเบิกการสร้างภาพยนตร์ไทยด้วยฟิล์ม 16 ม.ม.  ได้รับการยกย่องเป็นศิลปินแห่งชาติ สาขาศิลปะการแสดง (ผู้สร้างภาพยนตร์-ผู้กำกับภาพยนตร์) ประจำปี พ.ศ. 2538
==ประวัติ==
กำกับภาพยนตร์เรื่องแรก  บ้านไร่นาเรา ที่มีเนื้อหาปลุกใจให้รักชาติ สร้างโดยกองภาพยนตร์ทหารอากาศ ตามนโยบายของรัฐบาลจอมพล ป. พิบูลสงคราม เมื่อปี พ.ศ. 2485
ต่อมากำกับละครเวที ร่วมกับ ทวี ณ บางช้าง (หรือ ครูมารุต) ให้กับคณะละครศิวารมย์ และคณะอัศวินการละครอีกหลายเรื่อง เช่น เรื่อง พันท้ายนรสิงห์ ฯลฯ  รวมทั้งกำกับภาพยนตร์อีกจำนวนมาก
ภาพยนตร์ 16 มม.เด่น ๆ ที่สร้างชื่อเสียงอย่างมาก ได้แก่  โบตั๋น (2498) สามารถทำรายได้ถึงหนึ่งล้านบาท  ,หงษ์หยก (2499) ที่มีเก่อ หลานนักแสดงจากฮ่องกง ร่วมแสดงและขับร้องเพลงประกอบ, วรรณกรรมอมตะของยาขอบ ผู้ชนะสิบทิศ (2509−2510) ซึ่งต้องลงทุนสูงใช้ผู้แสดงจำนวนนับร้อยในฉากพลทหารและช้างศึกโจมตีเมือง หรือการรบแบบประจันหน้าในพื้นที่เต็มไปด้วยโคลนกลางทุ่ง ให้บรรยากาศสมจริงของสมรภูมิสมัยโบราณ ซึ่งเป็นไปด้วยความยากลำบากทั้งนักแสดงและมุมกล้องทั้งก่อนและระหว่างการถ่ายทำ ฯลฯ
เรื่องอื่น ๆ ล้วนประสบความสำเร็จอย่างดี เช่น สาปสวาท, วิมานไฟ, พระจันทร์แดง, แม่ย่านาง, ค่าของคน, สื่อกามเทพ, ชลาลัย และ ผู้กองยอดรัก เป็นต้น
== ผลงานภาพยนตร์ ==
5 พยัคฆ์ร้าย (2508)
วิมานไฟ (2512)
รอยพราน (2512)
ลอยกระทง (2512)
ขุนทาส (2513)
คู่สร้าง (2513)
พระจันทร์แดง (2513)
แม่ย่านาง (2513)
ค่าของคน (2514)
สื่อกามเทพ (2514) - ร่วมกับ ชาลี อินทรวิจิตร
เหนือพญายม (2514)
มนต์รักดอกคำใต้ (2515)
สวนสน (2515) - ร่วมกับ ชาลี อินทรวิจิตร
สาวขบเผาะ (2515)
ชลาลัย (2516)
ผู้กองยอดรัก (2516)
ส้มตำ (2516)
กังหันสวาท (2517)
คุณหญิงนอกทำเนียบ (2517)
ดอกคูนเสียงแคน (2517)
ตลาดอารมณ์ (2517)
รอยมลทิน (2517)
แดงอังคาร (2519) ร่วมกับ สรพงศ์ ชาตรี
ผีเพื่อนรัก (2521) ร่วมกับ สรพงศ์ ชาตรี
ยมบาลจ๋า (2521)
2 พยัคฆ์ (2523) ร่วมกับ สรพงศ์ ชาตรี
ขุนแผน ตอนปราบจระเข้เถรขวาด (2525)
พันท้ายนรสิงห์ (2525) ร่วมกับ สรพงศ์ ชาตรี
==รางวัล==
รางวัลพิเศษ "เกียรติคุณแห่งความสำเร็จ"  รางวัลชมรมวิจารณ์บันเทิง ประจำปี พ.ศ. 2535
ศิลปินแห่งชาติ สาขาศิลปะการแสดง (ผู้สร้าง-ผู้กำกับภาพยนตร์) ประจำปี พ.ศ. 2538
== อ้างอิง ==
ประวัติ จาก หออัครศิลปิน 
ใบปิดภาพยนตร์ ที่อำนวย กลัสนิมิ กำกับ 
ผู้กำกับภาพยนตร์ชาวไทย
บุคคลจากจังหวัดเชียงใหม่
ศิลปินแห่งชาติ
ผู้ได้รับเครื่องราชอิสริยาภรณ์ จ.ภ.
ตะวันออก (แก้ความกำกวม)

ตะวันออก สามารถหมายถึง
ทิศตะวันออก
ภาคตะวันออก ของประเทศไทย
* ภาคตะวันออกเฉียงเหนือ ของประเทศไทย
เอเชียตะวันออก
* ชาวตะวันออก
ตะวันออกกลาง
ตะวันออกไกล
อินดีสตะวันออก
เหนือ (แก้ความกำกวม)

เหนือ สามารถหมายถึง
ทิศเหนือ
* ขั้วโลกเหนือ
* ดาวเหนือ
ภาคเหนือ ของประเทศไทย
* ภาษาไทยถิ่นเหนือ
* ภาคตะวันออกเฉียงเหนือ ของประเทศไทย
ทักษิณ

ทักษิณ อาจหมายถึง
มหาวิทยาลัยทักษิณ
โรงพยาบาลทักษิณ โรงพยาบาลในจังหวัดสุราษฎร์ธานี
โรงแรมทักษิณ โรงแรมในจังหวัดนครศรีธรรมราช
พ.ต.ท.ทักษิณ ชินวัตร - นายกรัฐมนตรีคนที่ 23 ของประเทศไทย
ทักษิณราชตำหนัก ในคำขวัญจังหวัดนราธิวาส
ฐานทักษิณ หรือ ลานทักษิณ องค์ประกอบของสถาปัตยกรรมทางพระพุทธศาสนา
ทักษิณาวัตร การเดินเวียนขวา
ขนุนไพศาลทักษิณ
โรงเรียนนวมินทราชูทิศ ทักษิณ
ขบวนรถด่วนพิเศษทักษิณ
ทักษิณ แจ่มผล อดีตนักแสดงและผู้กำกับชาวไทย
ความหมายในภาษาไทย
ทิศใต้
พายัพ

พายัพ อาจหมายถึง
ทิศตะวันตกเฉียงเหนือ
มหาวิทยาลัยพายัพ
มณฑลพายัพ
บุคคล
พายัพ ชินวัตร
พายัพ ปั้นเกตุ  - อดีตสมาชิกสภาผู้แทนราษฎร
พายัพ พงศ์พิโรดม - รองผู้ว่าการเชื้อเพลิง การไฟฟ้าฝ่ายผลิตแห่งประเทศไทย
ปราจีน

ปราจีน สามารถหมายถึง
ทิศตะวันออก
ชื่อเรียกอย่างย่อของ จังหวัดปราจีนบุรี
บุคคล
* ปราจีน ทรงเผ่า
* ปราจิน เอี่ยมลำเนา
มีน

มีน อาจหมายถึง
ปลา
ราศีมีน กลุ่มดาวรูปปลา ราศีที่ 11 ในจักรราศี
ปลา
เดือนมีนาคม
แยกเมืองมีน
มีนาพร วงศ์โฆษวรรณ (มีน) นักดนตรีชาวไทย
มีน (วงดนตรี) วงดนตรีไทย
ทับศัพท์ภาษาอังกฤษคำว่า mean
ค่าเฉลี่ย ศัพท์ทางสถิติ
ระดับน้ำทะเลปานกลาง ศัพท์ทางภูมิศาสตร์
มกร

มกร (/มะ-กอน/ หรือ /มะ-กะ-ระ/) หรือ เบญจลักษณ์ เป็นสัตว์ตามความเชื่อของพม่า ล้านนา สยาม และเขมร เรียกอีกอย่างว่า ตัวสำรอก เนื่องจากในงานศิลปะ มกรมักจะคายหรือสำรอกเอาวัตถุใด ๆ ออกมาทุกครั้ง เช่น มกรคายนาค (พญานาค)
ในเทววิทยาฮินดู มกร (मकर, Makara) จัดเป็นสัตว์ประหลาดในทะเลชนิดหนึ่ง ปกติมักแสดงอยู่ในรูปของสัตว์ผสม ครึ่งหน้าอาจเป็นสัตว์บกอย่างรูปช้าง, จระเข้ หรือกวาง ครึ่งหลังเป็นรูปสัตว์น้ำ (มักเป็นส่วนหาง) เช่น หางเป็นปลา หรือท่อนหลังเป็นแมวน้ำ  บางครั้งอาจปรากฏส่วนหางเป็นรูปนกยูงก็มี
มกรจัดเป็นเทพพาหนะสำหรับพระแม่คงคา เทพเจ้าแห่งแม่น้ำคงคา และพระวรุณ เทพแห่งทะเลและสายฝน ทางความเชื่อของล้านนาจะใช้มกรในพิธีขอฝน  นอกจากนี้ยังเป็นสัญลักษณ์ที่ปรากฏในธงของพระกามเทพอันมีชื่อว่า "การกะธวัช" อีกด้วย  อนึ่ง มกรถูกใช้เป็นสัญลักษณ์ของราศีมกร ซึ่งเป็น 1 ใน 12 ราศีทางโหราศาสตร์  ซึ่งมีลักษณะคล้ายกันเรียกเป็นมังกรด้วย ตามทางเข้าเทวสถานในศาสนาฮินดูและศาสนสถานในพุทธศาสนามักทำรูปมกรไว้เป็นอารักษ์ประจำปากทางนั้น ๆ
ในภาษาไทย มีการแผลงคำ "มกร" เป็น "มังกร" เพื่อใช้เรียกสัตว์สมมติอันตรงกับคำว่า "หลง" (อักษรจีนตัวเต็ม: 龍; อักษรจีนตัวย่อ: 龙; พินอิน: lóng; ฮกเกี้ยน: และแต้จิ๋ว: เล้ง) ในภาษาจีนกลาง
== ระเบียงภาพ ==
ไฟล์:Nanpaya-Bagan-Myanmar-06-gje.jpg|มกรปูนปั้น วัดนันปะยา, พุกาม, พม่า
ไฟล์:Musée Guimet 897 03.jpg|มกรบนลวดลายทับหลัง, ปราสาทสมโบร์ไพรกุก, กำปงธม, กัมพูชา
ไฟล์:China, testa di makara, norther qi dynasty, 550-577 02.JPG|มกรหินสลัก สมัยราชวงศ์ฉีเหนือ (ค.ศ 550-577), ประเทศจีน
ไฟล์:Devotees offering prayers at a sanctum in Chennakesava temple at Belur.jpg|มกรและเกียรติมุขพิทักษ์ประตูศาสนสถานเชนนาเกสาวา, เบลูร์, อินเดีย
ไฟล์:COLLECTIE TROPENMUSEUM Stenen beelden in de vorm van een makara op de Candi Kalasan TMnr 10015966.jpg|รูปสลักมกรที่จันทิกาลาสัน, อินโดนีเซีย
ไฟล์:Vat That Phun2010-1.jpg|มกรคายนาคเชิงบันไดพระอุโบสถวัดธาตุฝุ่น, นครหลวงเวียงจันทน์, ประเทศลาว
ไฟล์:Makara KL 004.JPG|มกรสมัยคริสต์ศตวรรษที่ 7, พิพิธภัณฑ์แห่งชาติกัวลาลัมเปอร์, มาเลเซีย
ไฟล์:Kirtimukha.Nepal1.JPG|มกรและเกียรติมุขในศาสนาสถานฮินดู, กาฐมาณฑุ, เนปาล
ไฟล์:Wsuthatmakara0409.jpg|รูปสลักมกรคายนาค, วัดสุทัศนเทพวราราม, กรุงเทพ, ประเทศไทย
ไฟล์:Place WatPhraDhartDoiSuthep makorn.jpg|มกรคายนาคเจ็ดเศียร เชิงบันไดวัดพระธาตุดอยสุเทพ, เชียงใหม่, ประเทศไทย
ไฟล์:Cham Naga.png|มกรคายนาค ศิลปะจาม, พิพิธภัณฑ์ประวัติศาสตร์แห่งชาติเวียดนาม
==ดูเพิ่ม==
มอม
==อ้างอิง==
สัตว์ในนิยาย
นิติเวชคลินิก

นิติเวชคลินิก (Clinical Forensic) เป็นสาขาย่อยของนิติวิทยาศาสตร์ ว่าด้วยการตรวจร่างกายและให้ความเห็นเกี่ยวกับคดีที่เกี่ยวข้องโดยตรงกับผู้ป่วยที่เป็นผู้เสียหายหรือผู้ป่วยคดี เช่นถูกข่มขืนกระทำชำเรา ถูกทำร้ายร่างกายจนบาดเจ็บสาหัส หรือผู้ที่ประสบอุบัติเหตุทางรถยนต์หรือรถจักรยานยนต์ ได้แก่
== ผู้ป่วยคดี ==
สิ่งที่นิติเวชคลินิก จะมีความเกี่ยวข้องกับผู้เสียหาย มีดังนี้
ผู้เสียหายที่มีบาดแผล  (Wounds) 
เป็นบาดแผลที่ผู้เสียหายได้รับ ซึ่งอาจเกิดจากการที่ผู้เสียหายถูกทำร้ายร่างกายหรือทำร้ายตนเอง รวมถึงการเกิดอุบัติเหตุในรูปต่าง ๆ ทั้งภายในสถานที่ปฏิบัติงาน ที่อยู่อาศัยหรือแม้แต่การจราจรทางน้ำ ทางบกและทางอากาศ
ผู้เสียหายที่ถูกส่งมาจากเจ้าหน้าที่พนักงาน
เป็นผู้เสียหายที่ถูกส่งตัวมาจากเจ้าพนักงานสอบสวน เจ้าหน้าที่พนักงานอัยการ เจ้าหน้าที่พนักงานของศาล เจ้าหน้าที่พนักงานของทัณฑสถาน ฯลฯ เพื่อทำการตรวจสอบร่างกายจากการถูกกระทำ หรือทำการตรวจสอบพยานหลักฐานในรูปคดี หรือประเมินสถานภาพของผู้เสียหาย
ผู้เสียหายที่มีความเกี่ยวข้องทางเพศ
เป็นผู้เสียหายที่มีความเกี่ยวข้องโดยตรงในเรื่องเพศของรูปคดี ทั้งเพศหญิงและเพศชาย ในลักษณะของผู้เสียหายทางตรงหรือทางอ้อม
นิติเวชศาสตร์
แฟนฟิกชัน

แฟนฟิกชัน (fan fiction อาจย่อว่า fanfic หรือ FF) เป็นเรื่องที่แต่งขึ้นโดยแฟนการ์ตูน โดยมีเนื้อหาเกี่ยวกับตัวละครของเรื่องต้นฉบับ แต่โครงเรื่องเป็นคนละแบบกัน โดยส่วนมาก แฟนฟิกชันมักจะไม่ได้ตีพิมพ์เผยแพร่อย่างเป็นทางการ
== ดูเพิ่ม ==
โดจินชิ
แฟนอาร์ต
การ์ตูน
แฟนซับ

แฟนซับ (fansub ย่อมาจาก fan-subtitled) เป็นรูปแบบหนึ่งของภาพยนตร์ การ์ตูน หรือละครจากต่างประเทศ ที่นำมาแปลเป็นภาษาอื่นและขึ้นเป็นคำบรรยายโดยแฟนการ์ตูน ในบางประเทศ
การ์ตูน
ละคร
ภาพลวงตาปอนโซ

ภาพลวงตาปอนโซ  (Ponzo illusion) เป็นภาพลวงตาเชิงเรขาคณิต
ที่ค้นพบโดยนักจิตวิทยาชาวอิตาลีชื่อว่า มาริโอ ปอนโซ (ค.ศ. 1882-1960) ในปี ค.ศ. 1911 (พ.ศ. 2456)
เขาเสนอว่า  ใจมนุษย์ตัดสินขนาดของวัตถุโดยอาศัยพื้นหลัง
เขาจึงสนับสนุนความคิดนี้โดยวาดเส้นตรงยาวเท่ากันสองเส้น  ผ่านเส้นสองเส้นที่เบนเข้าหากัน  โดยมีลักษณะคล้ายกับทางรถไฟ
ซึ่งทำให้เส้นด้านบนจะดูยาวกว่าเส้นด้านล่างเพราะว่า  เราแปลผลเส้นที่เบนเข้าหากันตามหลักทัศนมิติว่า เป็นเส้นขนานที่ถอยห่างออกไปเรื่อย ๆ ตามระยะทาง
ดังนั้นเราจึงแปลผลเหมือนกับว่า  เส้นบนนั้นอยู่ไกลกว่า  และจึงเห็นมันว่ายาวกว่า
โดยในมุมมอง 3 มิติแล้ว  วัตถุที่ไกลกว่าต้องมีความยาวมากกว่าวัตถุที่ใกล้กว่า  เพื่อที่จะมีความยาวเท่ากันปรากฏบนเรตินา
วิธีการอธิบายภาพลวงตานี้เรียกว่า  สมมุติฐานทัศนมิติ (perspective hypothesis)
ซึ่งกล่าวว่า  ทัศนมิติที่เห็นในรูปเกิดขึ้นจากเส้นสองเส้นที่เบนหาเข้ากันซึ่งปกติมีความสัมพันธ์กับระยะทาง
ซึ่งก็คือ  เส้นเอียงสองเส้นดูเหมือนจะวิ่งไปบรรจบกันที่เส้นขอบฟ้าหรือที่จุดสุดสายตา  ที่อยู่ไกลออกไป
วิธีการอธิบายอีกวิธีหนึ่งเรียกว่า   สมมุติฐานกรอบภาพ  (framing-effects hypothesis)
ซึ่งกล่าวว่า  ช่องระหว่างเส้นแนวนอนกับเส้นเอียง (แนวตั้ง) ที่เป็นกรอบอาจจะเป็นตัวกำหนด
หรือมีส่วนในการกำหนดระดับความบิดเบือนจากความเป็นจริง  ของความยาวของเส้นแนวนอนสองเส้น
โดยตัวอย่างหนึ่งของภาพลวงตาปอนโซ คือ ภาพลวงตาโดยพระจันทร์  คือการเห็นพระจันทร์พระอาทิตย์เป็นต้นที่ใกล้ ๆ เส้นขอบฟ้าใหญ่กว่าที่เห็นกลางท้องฟ้า
โดยที่วัตถุปรากฏ  "ไกลออกไป"  (เพราะอยู่ที่ขอบฟ้า)  จะต้องใหญ่กว่าวัตถุที่อยู่ข้างบน
ภาพลวงตาเช่นนี้ก็เกิดขึ้นด้วยสำหรับผู้ที่ใช้อุปกรณ์ที่ส่งข้อมูลการเห็นโดยสัมผัสหรือโดยเสียง
ซึ่งบุคคลนั้นต้องเคยมีการเห็นทางตาจริง ๆ มาก่อนเท่านั้น  เพราะว่า  คนที่พิการทางสายตาโดยสมบูรณ์มาแต่กำเนิดจะไม่ประสบกับปรากฏการณ์นี้
มีการใช้ภาพลวงตาปอนโซเพื่อแสดงการแยกออกจากกันระหว่างวิถีประสาทการเห็นเพื่อการรับรู้  และวิถีประสาทการเห็นเพื่อการเคลื่อนไหว (ดูสมมุติฐานทางสัญญาณสองทาง)
กล่าวคือ  การปรับเปลี่ยนขนาดของมือเพื่อที่จะยื่นออกไปจับวัตถุที่อยู่ในภาพลวงตาปอนโซไม่ปรากฏว่าเกิดการลวง
กล่าวอีกอย่างหนึ่งก็คือ  เมื่อยื่นมือไปจับวัตถุ  การอ้านิ้วชี้และนิ้วโป้งออก
จะเป็นไปตามขนาดของวัตถุจริง ๆ ไม่ใช่ขนาดวัตถุที่ปรากฏในการรับรู้  โดยระบบสายตาเพื่อการเคลื่อนไหวไม่ถูกลวง  ในขณะที่ระบบสายตาเพื่อการรับรู้ถูกลวง
ความแตกต่างในความเป็นอยู่ในชีวิตทำให้เกิดความไวต่อภาพลวงตาปอนโซในระดับต่าง ๆ กัน
คือ  คนชนบทและผู้ที่ไม่ใช่ชาวตะวันตกปรากฏว่า  เกิดการลวงในระดับที่ต่ำกว่า
งานวิจัยในปี ค.ศ. 2011 เสนอว่า  อิทธิพลของภาพลวงตาปอนโซ  และของภาพลวงตาเอ็บบิงก์เฮาส์
อาจจะมีสหสัมพันธ์เชิงผกผันกับขนาดของคอร์เทกซ์สายตาปฐมภูมิ โดยยิ่งขนาดของคอร์เทกซ์ใหญ่เท่าไร  บุคคลนั้นก็ถูกลวงน้อยลงเท่านั้น
==เชิงอรรถและอ้างอิง==
===แหล่งข้อมูลอื่น===
An interactive illustration of the Ponzo illusion in Roger Shepard's Terror Subterra
ภาพลวงตา
ภาพลวงตาผนังร้านกาแฟ

ภาพลวงตาผนังร้านกาแฟ (Café wall illusion) เป็นภาพลวงตาชนิดหนึ่ง คิดค้นโดย ริชาร์ด เกรกอรี เป็นภาพของตารางสี่เหลี่ยมจัตุรัสที่เส้นของในแนวนอนทุกเส้นขนานกัน แต่จากสีในภาพ ทำให้ดูเหมือนเส้นตรงแต่ละเส้นเอนไปมา แต่พอเขยิบเส้นนิดเดียวก็ตรง
ภาพลวงตา
ภาพลวงตาแซนเดอร์

ภาพลวงตาแซนเดอร์ (Sander illusion) เป็นภาพลวงตาชนิดหนึ่ง คิดค้นโดย ฟรีดริช แซนเดอร์ นักจิตวิทยาชาวเยอรมัน ในปี พ.ศ. 2469 เป็นภาพสี่เหลี่ยมด้านขนานสองรูป ที่เส้นทแยงมุมดูเหมือนว่ายาวไม่เท่ากัน แต่ความจริงแล้วทั้งสองเส้นมีความยาวเท่ากัน
ภาพลวงตา
ภาพลวงตาแจสตรอล

ภาพลวงตาแจสตรอล (Jastrow illusion) เป็นภาพลวงตาชนิดหนึ่ง คิดค้นโดย โจเซฟ แจสตรอล นักจิตวิทยาชาวอเมริกัน ในปี พ.ศ. 2432 เป็นภาพชิ้นส่วนสองชิ้นที่มีขนาดเท่ากัน แต่ชิ้นล่างจะดูมีขนาดใหญ่กว่าชิ้นบน
ภาพลวงตา
การบริหารการส่งออก

การบริหารการส่งออก (export management) คือการบริหารงานในรูปแบบที่บริษัทรับจัดการเกี่ยวกับการส่งออก (Export Management Company : EMC) ทำหน้าที่เสมือนเป็นแผนกส่งออกให้แก่บริษัทผู้ผลิตโดยบริษัทผู้ผลิตไม่จำเป็นต้องตั้งฝ่ายหรือแผนกส่งออกของตนเอง แต่มอบหมายให้บริษัทดังกล่าวทำหน้าที่หรือธุรกรรมเกี่ยวกับการส่งออกแทนทั้งหมด โดยกระทำในนามบริษัทผู้ผลิต บริษัทผู้ผลิตเป็นผู้กำหนดนโยบาย ราคาสินค้าที่จะขาย เงื่อนไขการขาย นโยบายเกี่ยวกับการส่งเสริมการตลาด งบประมาณ และอื่น ๆ แต่ส่วนใหญ่ก็จะทำตามข้อแนะนำของบริษัทรับจัดการส่งออกดังกล่าวโดยบริษัทได้รับค่านายหน้าเป็นการตอบแทน
การบริหาร
ธุรกิจ
การค้าระหว่างประเทศ
ภาพลวงตาวุนต์

ภาพลวงตาวุนต์ (Wundt illusion) เป็นภาพลวงตาชนิดหนึ่ง คิดค้นโดย วิลเฮล์ม วุนต์ นักจิตวิทยาชาวเยอรมัน เป็นภาพเส้นตรงในแนวตั้งสองเส้นที่ขนานกัน แต่ฉากหลังทำให้ดูเหมือนเส้นตรงทั้งสองเส้นบีบเข้าหากัน
ภาพลวงตา
สวรรค์มืด

สวรรค์มืด เป็นภาพยนตร์ออกฉายในปี พ.ศ. 2501 ประเภทชีวิตประกอบเพลง  สร้างโดย คันจราภาพยนตร์  กำกับการแสดงโดย รัตน์ เปสตันยี  จากบทประพันธ์ของ สุวัฒน์ วรดิลก (รพีพร) ศิลปินแห่งชาติ บทประพันธ์เคยโด่งดังมาตั้งแต่ครั้งเป็นละครออกอากาศสดทางโทรทัศน์ ช่อง 4 บางขุนพรหม และละครวิทยุก่อนหน้า  เพลงประกอบโดย ชาลี อินทรวิจิตร คำร้อง  สมาน กาญจนะผลิน ทำนอง นำแสดงโดย สุเทพ วงศ์กำแหง (เรื่องที่สองของสุเทพ) คู่นางเอกหน้าใหม่ อดีตนางสาวถิ่นไทยงามปี 2490 คือ "สืบเนื่อง กันภัย" และ เพ็ญศรี พุ่มชูศรี ภรรยาของผู้เขียนบทร่วมแสดงด้วย ภาพยนตร์ถ่ายทำด้วยระบบ 35 มม. ไวด์สกรีน  บันทึกเสียงขณะถ่ายทำ (ซาวน์ออนฟิล์ม) ตลอดเรื่อง ตามแบบมาตรฐานสากล
ภาพยนตร์เข้าฉายเมื่อวันที่ 16 มกราคม พ.ศ. 2501 ฉายครั้งแรกที่ ศาลาเฉลิมกรุง แล้วนำกลับมาฉายอีกครั้งหนึ่งในปี พ.ศ. 2515 และออกจำหน่ายในรูปแบบดีวีดี โดย มูลนิธิหนังไทย เจ้าของลิขสิทธิ์ ในปัจจุบัน
==เรื่องย่อ==
ชู (สุเทพ วงศ์กำแหง) หนุ่มรถเข็นขยะผู้มีจิตใจดีงาม ที่อยากจะเป็นผู้ดี เลยให้ใครๆเรียกตัวเองว่า คุณชูวิทย์  ได้ให้ความช่วยเหลือ เนียร (สืบเนื่อง กันภัย) หญิงจรจัดที่หิวโซ และเกิดเป็นความรักขึ้นท่ามกลางความแร้นแค้นในชีวิต โชคชะตากำหนดให้ชูวิทย์ต้องไปเป็นทหาร และได้สูญเสียดวงตาไปในสนามรบ ฝ่ายเนียร ซึ่งรออยู่ทางบ้าน กลับได้รับความช่วยเหลืออุปการะจากเศรษฐินี ใจดีนำไปเลี้ยงเป็นลูก จากสาวจรจัดกลายเป็นลูกสาวของเศรษฐินี ทั้งสองจบด้วยความสุขสมหวัง
== เพลงประกอบ ==
สวรรค์มืด - ขับร้องโดย สุเทพ วงศ์กำแหง
สอนหญิง (ครวญหา) - ขับร้องโดย เพ็ญศรี พุ่มชูศรี
พิศภาพดวงใจ - ขับร้องโดย สุเทพ วงศ์กำแหง
จนจริงไม่จนรัก - ขับร้องโดย สุเทพ วงศ์กำแหง และ สืบเนื่อง กันภัย
เทขยะ - ขับร้องโดย สุเทพ วงศ์กำแหง
มนต์รักดวงใจ - ขับร้องโดย สุเทพ วงศ์กำแหง
ภาวนา - ขับร้องโดย สืบเนื่อง กันภัย
== ดีวีดี ==
ผลิตโดย มูลนิธิหนังไทย เจ้าของลิขสิทธิ์ ราคา 250 บาท สั่งซื้อได้ที่เว็บไซต์ของ มูลนิธิหนังไทย
==อ้างอิง==
http://www.thaifilm.com/supportDetail.asp?id=61 
http://filmsick.exteen.com/20050909/shadow-in-paradise-aki-kuarismaki-fs 
http://www.popcornmag.com/bbs/index.php?showtopic=2470
http://www.arts.chula.ac.th/~complit/publications/rapee.htm 
ภาพยนตร์ไทย
ภาพยนตร์รัก
ภาพยนตร์ชีวิต
ภาพยนตร์เพลง
ภาพยนตร์ที่ออกฉายในปี พ.ศ. 2501
ภาพยนตร์ที่ออกฉายในปี พ.ศ. 2515
ภาพยนตร์ที่กำกับโดย รัตน์ เปสตันยี
อำเภอเมืองชัยนาท

เมืองชัยนาท เป็นอำเภอหนึ่งของจังหวัดชัยนาท
== ที่ตั้งและอาณาเขต ==
อำเภอเมืองชัยนาทตั้งอยู่ทางตอนกลาง ค่อนไปทิศตะวันออกของจังหวัด มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอมโนรมย์
ทิศตะวันออก ติดต่อกับอำเภอตาคลี (จังหวัดนครสวรรค์) และอำเภอสรรพยา
ทิศใต้ ติดต่อกับอำเภอสรรคบุรีและอำเภอหันคา
ทิศตะวันตก ติดต่อกับอำเภอวัดสิงห์
== การแบ่งเขตการปกครอง ==
=== การปกครองส่วนภูมิภาค ===
อำเภอเมืองชัยนาทแบ่งเขตการปกครองย่อยออกเป็น 9 ตำบล 82 หมู่บ้าน ได้แก่
=== การปกครองส่วนท้องถิ่น ===
ท้องที่อำเภอเมืองชัยนาทประกอบด้วยองค์กรปกครองส่วนท้องถิ่น 9 แห่ง ได้แก่
เทศบาลเมืองชัยนาท ครอบคลุมพื้นที่ตำบลในเมืองทั้งตำบล รวมทั้งบางส่วนของตำบลบ้านกล้วย ตำบลท่าชัย และตำบลเขาท่าพระ
เทศบาลตำบลชัยนาท  ครอบคลุมพื้นที่ตำบลชัยนาททั้งตำบล
เทศบาลตำบลหาดท่าเสา  ครอบคลุมพื้นที่ตำบลหาดท่าเสาทั้งตำบล
เทศบาลตำบลเสือโฮก ครอบคลุมพื้นที่ตำบลเสือโฮกทั้งตำบล
เทศบาลตำบลบ้านกล้วย ครอบคลุมพื้นที่ตำบลบ้านกล้วย (นอกเขตเทศบาลเมืองชัยนาท)
เทศบาลตำบลนางลือ ครอบคลุมพื้นที่ตำบลนางลือทั้งตำบล
เทศบาลตำบลธรรมามูล  ครอบคลุมพื้นที่ตำบลธรรมามูลทั้งตำบล
องค์การบริหารส่วนตำบลท่าชัย  ครอบคลุมพื้นที่ตำบลท่าชัย (นอกเขตเทศบาลเมืองชัยนาท)
องค์การบริหารส่วนตำบลเขาท่าพระ  ครอบคลุมพื้นที่ตำบลเขาท่าพระ (นอกเขตเทศบาลเมืองชัยนาท)
== สถานที่สำคัญ ==
=== สถานที่ท่องเที่ยว ===
สวนนกชัยนาท
พิพิธภัณฑสถานแห่งชาติ ชัยนาทมุนี
เขื่อนเรียงหิน
เขื่อนเจ้าพระยา
=== วัด ===
==== พระอารามหลวงมหานิกาย ====
วัดพระบรมธาตุวรวิหาร (พระอารามหลวงชั้นโท ชนิดวรวิหาร) ตำบลชัยนาท
วัดธรรมามูล (พระอารามหลวงชั้นตรี ชนิดวรวิหาร) ตำบลธรรมามูล
==== วัดราษฏร์มหานิกาย ====
วัดเขาท่าพระ ตำบลเขาท่าพระ
วัดท่าช้าง ตำบลเขาท่าพระ
วัดปฐมเทศนาอรัญวาสี ตำบลเขาท่าพระ
วัดลัดเสนาบดี ตำบลเขาท่าพระ
วัดหาดกองสิน ตำบลเขาท่าพระ
วัดฝาง ตำบลชัยนาท
วัดพยุงญาติวัฒนาราม ตำบลชัยนาท
วัดส่องคบ ตำบลชัยนาท
วัดอรุณศิริวัฒนาราม ตำบลชัยนาท
วัดงิ้ว ตำบลท่าชัย
วัดท่าชัย ตำบลท่าชัย
วัดสะพาน ตำบลท่าชัย
วัดหนองตาดำ ตำบลท่าชัย
วัดหัวยาง ตำบลท่าชัย
วัดอัมพวนาราม ตำบลท่าชัย
วัดดักคะนน ตำบลธรรมามูล
วัดบ้านกลำ ตำบลธรรมามูล
วัดสระเนินพระราม ตำบลธรรมามูล
วัดนางลือ ตำบลนางลือ
วัดวังเคียน ตำบลนางลือ
วัดใหม่ศรัทธาราษฎร์ ตำบลนางลือ
วัดศรีวิชัยวัฒนาราม ตำบลในเมือง
วัดพรวน ตำบลบ้านกล้วย
วัดพระยาตาก ตำบลบ้านกล้วย
วัดโพธิภาวนาราม ตำบลบ้านกล้วย
วัดห่อทองคำ ตำบลบ้านกล้วย
วัดดอนรังนก ตำบลเสือโฮก
วัดเนินถ่าน ตำบลเสือโฮก
วัดราษฎร์รังสรรค์ ตำบลเสือโฮก
วัดโรงวัว ตำบลเสือโฮก
วัดหนองเต่าดำ ตำบลเสือโฮก
วัดหนองพังนาค ตำบลเสือโฮก
วัดแหลมหว้า ตำบลเสือโฮก
วัดคงสวัสดิ์วัฒนาราม ตำบลหาดท่าเสา
วัดสุขารมย์ ตำบลหาดท่าเสา
วัดใหม่วงเดือน ตำบลหาดท่าเสา
==== วัดราษฏร์ธรรมยุติกนิกาย ====
วัดสร้อยสังข์สถิตย์ ตำบลธรรมามูล
วัดเขื่อนพลเทพ ตำบลหาดท่าเสา
=== โรงเรียน ===
=== โรงเรียนมัธยม สพฐ. ===
โรงเรียนชัยนาทพิทยาคม
==== อาชีวศึกษา ====
วิทยาลัยเทคนิคชัยนาท
=== โรงพยาบาล ===
โรงพยาบาลชัยนาทนเรนทร
โรงพยาบาลรวมแพทย์ชัยนาท
== แหล่งข้อมูลอื่น ==
เว็บไซต์วิทยาลัยเทคนิคชัยนาท
อำเภอในจังหวัดชัยนาท
โคลงเคลง

โคลงเคลง หรือ สำเหร่ (Malabar melastome หรือ Indian rhododendron) เป็นพืชใบเลี้ยงคู่ ประเภท ไม้ดอกล้มลุกในวงศ์ โคลงเคลง (Melastomataceae) ลักษณะกิ่งสี่เหลี่ยมมักมีขนปกคลุม ใบเป็นใบเดี่ยวคู่ตรงข้าม เรียงแบบสลับน้อย เส้นใบ 3-9 ออกจากจุดเดียวกันตรงฐานใบ แล้วเบนเข้าหาปลายใบ เส้นใบย่อยเรียงแบบขั้นบันได ไม่มีหูใบ ออกดอกเป็นช่อ สมบูรณ์เพศ มีสมมาตรตามรัศมี กลีบเลี้ยง 3-6 (ส่วนใหญ่ 5) กลีบดอก 5 เรียงเกยซ้อนกันในดอกอ่อน เกสรเพศผู้ (ก้านชูอับละอองเรณู) มีประมาณ 10 เกสรเรียงเป็น 2 วงและมีรยางค์ รังไข่อยู่ใต้วงกลีบ ผลเมื่อแก่เปลือกจะแห้ง และแตกออก ภายในมีเมล็ดจำนวนมาก เป็นพืชพิ้นเมืองในบริเวณชีวภูมิภาค อินโดมาลายา, ญี่ปุ่น และ ออสเตรเลีย พบได้ทั่วไปในทุ่งหญ้าและป่าโปร่ง ที่ความสูงระหว่าง 100 ถึง 2,800 เมตร มีสรรพคุณเป็นยาพื้นบ้านในหลายพื้นที่ของโลก แก้คอพอก แก้อาเจียนเป็นเลือด และถ่ายเป็นเลือด รากใช้เป็นยา แก้ร้อนในกระหายน้ำ แต่ได้ถูกระบุว่าเป็นวัชพืชที่เป็นภัยคุกคามในสหรัฐอเมริกา โคลงเคลงสามารถสะสมธาตุอะลูมิเนียมโดยการดูดซืมทางรากได้มาก จึงสามารถนำมาใช้ในการฟื้นฟูสภาพสิ่งแวดล้อมด้วยพืช
== ชื่อท้องถิ่น ==
กะดูดุ (มลายู-ปัตตานี)
กาดูโด๊ะ (มลายู-สตูล, ปัตตานี)
โคลงเคลงขี้นก, โคลงเคลงขี้หมา (ตราด)
ซิซะโพะ (กะเหรี่ยง-กาญจนบุรี)
ตะลาเด๊าะ (กะเหรี่ยง-แม่ฮ่องสอน)
เบร์, มะเหร, มังเคร่, มังเร้, สาเร, สำเร (ภาคใต้)
มายะ (ชอง-ตราด)
อ้า, อ้าหลวง (ภาคเหนือ)
== อนุกรมวิธาน ==
อนุกรมวิธานของสกุล Melastoma ต้องการข้อสรุปของการทบทวน ซึ่งการศึกษาพันธุกรรมในเบื้องต้นได้รับการตีพิมพ์ตั้งแต่ปี พ.ศ. 2544 แต่ยังไม่มีการปรับปรุงแก้ไขจากข้อมูลดังกล่าว ในปีเดียวกัน Karsten Meyer เสนอการแก้ไขให้สปีชีส์ Melastoma affine และสายพันธุ์อื่น ๆ รวมอยู่ในสปีชีส์ M. malabathricum
ในออสเตรเลียปัจจุบันหน่วยงานส่วนใหญ่ไม่ยอมรับข้อเสนอนี้ โดยสายพันธุ์ที่เกิดขึ้นตามธรรมชาติในรัฐเวสเทิร์นออสเตรเลีย, นอร์เทิร์นเทร์ริทอรี, รัฐควีนส์แลนด์ และบริเวณตะวันออกเฉียงเหนือของรัฐนิวเซาธ์เวลส์ ยังคงแยกเป็นสปีชีส์ M. affine ยกเว้นหน่วยงานในรัฐควีนส์แลนด์ สายพันธุ์ที่ขึ้นในออสเตรเลียในลักษณะวัชพืชมีรูปแบบดอกหลายแบบ ในทางทิศใต้กว่าการกระจายพันธุ์ตามธรรมชาติของ M. affine ได้รับการยอมรับว่าเป็นสปีชีส์ M. malabathricum L.
== ลักษณะ ==
โคลงเคลง เติบโตบนดินหลากหลายตั้งแต่ระดับน้ำทะเลจนถึงระดับความสูงกว่า 3,000 เมตร เป็นไม้พุ่มตั้งตรงและออกดอกชุก ที่เติบโตได้สูงถึง 3 เมตร มีการแตกแขนงและมีลำต้นสีแดงที่ปกคลุมด้วยเกล็ดและขนสั้น ๆ ใบมีรูปไข่แกมใบหอกที่มีฐานกลมมีความยาวได้ถึง 7 ซม. ลำต้นมีท่อลำเลียงหลักสามท่อยาวตลอดจากฐานถึงปลายยอด ดอกเกิดเป็นช่อกระจุกสั้น ๆ ยาว 2 ถึง 8 ซม. ผลเป็นชนิดเบอร์รี่ซึ่งเมื่อสุกจะแตกอย่างไม่สม่ำเสมอเผยให้เห็นเนื้อผลสีฟ้าเข้มและเมล็ดสีส้ม
== อ้างอิง ==
== แหล่งข้อมูลอื่น ==
สำนักงานหอพรรณไม้ กรมอุทยานแห่งชาติ สัตว์ป่า และพันธุ์พืช
Sandakan Rainforest Park - Medicinal Plants
ไม้ล้มลุก
ดอกไม้ป่า
สกุลโคลงเคลง
สมุนไพร
ปลากะพงข้างปาน

ปลากะพงข้างปาน (Russell's snapper, Moses perch; ) ปลาน้ำเค็มชนิดหนึ่งที่สามารถปรับตัวให้อยู่ในน้ำกร่อยหรือน้ำจืดได้  อยู่ในวงศ์ปลากะพงแดง (Lutjanidae) มีรูปร่างคล้ายปลาในวงศ์เดียวกันทั่วไป ครีบหลังมีฐานยาว ครีบหางมีขนาดใหญ่และปลายเว้าเล็กน้อย มีพื้นลำตัวสีเหลืองหรือสีทอง หรือสีน้ำตาลแดงหรือสีขาวเงิน   มีเส้นสีแดงปนน้ำตาลจำนวน 8 เส้น พาดผ่านและโค้งไปตามแนวลำตัว  บริเวณก่อนถึงโคนหางมีจุดสีดำขนาดใหญ่เห็นได้ชัดเจน อันเป็นที่มาของชื่อ มีขนาดโตเต็มที่ได้ถึง 50 เซนติเมตร
เมื่อยังเป็นลูกปลาจะมีลายพาดแนวนอนตามลำตัวตั้งแต่หัวจรดหาง 3-4 ขีด และเมื่อโตขึ้นลายขีดจะหายไป ครีบและหางกลายเป็นสีเหลือง
อาศัยอยู่ตามชายฝั่งทะเลใกล้ปากแม่น้ำหรือป่าชายเลน พบในมหาสมุทรอินเดียและแปซิฟิก ในประเทศไทยพบได้ทั้งชายฝั่งอันดามันและอ่าวไทย นิยมอยู่เป็นฝูง
นิยมตกเป็นเกมกีฬา เป็นปลาเศรษฐกิจชนิดหนึ่ง อีกทั้งยังนิยมเลี้ยงเป็นปลาสวยงาม
มีชื่อเรียกอื่น ๆ อีก เช่น "ปลากะพงปานข้างลาย", "ปลาเหลืองลีซี" หรือ "ปลากะพงทอง"
== อ้างอิง ==
== แหล่งข้อมูลอื่น ==
รูปและข้อมูลจาก Fishbase.org
Lutjanus russelli
ปลาที่พบในประเทศไทย
ปลาน้ำเค็ม
ปลาน้ำกร่อย
ปลาน้ำจืด
ปลาตู้
ข้างปาน
ไจติกะ

นิกายเจติยวาท หรือ นิกายไจติกะ เป็นนิกายฝ่ายอาจริยวาท ตั้งขึ้นโดยอาจารย์มหาเทวะ แยกมาจากนิกายมหาสางฆิกะ หลักธรรมส่วนใหญ่เหมือนนิกายมหาสังฆิกะ ที่ต่างไปคือถือว่าการสร้างและการตกแต่งสถูปเจดีย์ได้บุญมาก พระนิพพานเป็นสภาวะที่มีอยู่ เป็นอมตธาตุ
== อ้างอิง ==
นิกายในศาสนาพุทธ
เสาตรานติกะ

เสาตรานติกะ หรือสุตตวาท เป็นพระพุทธศาสนานิกายหนึ่ง คัมภีร์ฝ่ายสันสกฤตระบุว่าแยกมาจากนิกายสรวาสติวาท ส่วนฝ่ายบาลีว่าแยกมาจากนิกายสังกันติกะ เหตุที่แยกออกมาเพราะเมื่อคณาจารย์ฝ่ายสรวาสติวาทหันไปนับถือพระอภิธรรมปิฎกมากขึ้น แต่มีบางส่วนเห็นแย้งว่าพระสุตตันตปิฎกสำคัญกว่า กลุ่มนี้จึงแยกมาตั้งนิกายใหม่ นิกายทั้ง 2 นี้ขัดแย้งกันอย่างรุนแรง จนมีกล่าวโต้แย้งปรัชญาซึ่งกันและกัน นิกายนี้แพร่หลายอยู่ทางตอนเหนือของอินเดีย
เชื่อว่าผู้ก่อตั้งนิกายนี้คือพระกุมารลาตะ ไม่มีคัมภีร์ของนิกายนี้เหลืออยู่ คงมีแต่ที่กล่าวพาดพิงถึงในคัมภีร์ของนิกายสรวาสติวาทเท่านั้น ปรัชญาของนิกายนี้เชื่อว่าความจริงมีสองอย่างคือวัตถุกับจิตใจ เน้นเรื่องอนิจจัง ทุกอย่างไม่เที่ยงทั้งภาวะและอภาวะ ชีวิตเป็นเพียงลำดับของเหตุการณ์ที่เกิดขึ้น ความรู้ทั้งหลายจะรู้ได้เฉพาะอนุมานประมาณเท่านั้น เพราะจิตไม่อาจยึดความจริงที่เปลี่ยนแปลงตลอดเวลาได้ นิกายนี้ถือว่าเฉพาะวิญญาณขันธ์ในขันธ์ห้าเท่านั้นที่ไปเกิดใหม่ได้ ซึ่งขัดแย้งกับนิกายสางมิตียะ เชื่อว่าทุกคนมีธาตุแห่งพุทธะอยู่ในตัวเช่นเดียวกับความเชื่อของฝ่ายมหายาน
นิกายนี้เมื่อแพร่หลายไปที่ญี่ปุ่นเรียกว่านิกายโจจิตสุ
== อ้างอิง ==
ประสงค์ แสนบุราณ. พระพุทธศาสนามหายาน. กทม. โอเดียนสโตร์. 2548
อภิชัย โพธิ์ประสิทธิ์ศาสตร์. พระพุทธศาสนามหายาน. พิมพ์ครั้งที่ 4. กทม. มหามกุฏราชวิทยาลัย. 2539
สาตรานติกะ
โคจิ

โคจิ อาจหมายถึง
โคจิ (อาหาร) 
ราโคจิ (Aspergillus oryzae) ราที่ใช้ทำโคจิ
โคจิ (ศักราช)  ศักราชของญี่ปุ่น ปี 1555-1558
จังหวัดโคจิ  จังหวัดในประเทศญี่ปุ่น
โคจิ (เมือง)  เมืองเอกของจังหวัดโคจิ
== ตัวละครในบันเทิงคดี ==
โคจิ (ครอบครัวตึ๋งหนืด) ตัวละครจากเรื่อง ครอบครัวตึ๋งหนืด
คาชิน โคจิ ตัวละครจากเรื่อง  นารูโตะ เน็กซ์ เจนเนเรชั่น
ฮาเนดะ โคจิ ตัวละครจากเรื่อง ยอดนักสืบจิ๋วโคนัน
มินาโมโตะ โคจิ ตัวละครจากเรื่อง ดิจิมอนฟรอนเทียร์
เซกิมุไค โคจิ ตัวละครจากเรื่อง ไฮคิว!! คู่ตบฟ้าประทาน
โกดะ โคจิ ตัวละครจากเรื่อง มายฮีโร่ อคาเดเมีย
== ดูเพิ่ม ==
โคชิ
ยูมิ
อะกิตะ

อะกิตะ อาจหมายถึง
จังหวัดอะกิตะ จังหวัดในประเทศญี่ปุ่น
* นครอะกิตะ เมืองเอกของจังหวัดอะกิตะ
สำนักพิมพ์อะกิตะ
อะกิตะอินุ สุนัขพื้นเมืองบนเกาะฮอนชู ของญี่ปุ่น
กิฟุ

กิฟุ  อาจหมายถึง
จังหวัดกิฟุ  จังหวัดในประเทศญี่ปุ่น
นครกิฟุ  เมืองหลวงของจังหวัดกิฟุ
ฟูกูชิมะ

ฟูกูชิมะ  อาจหมายถึง
จังหวัดฟูกูชิมะ (ฟูกูชิมะเค็ง) จังหวัดในประเทศญี่ปุ่น
นครฟูกูชิมะ (ฟูกูชิมะชิ) เมืองหลวงของจังหวัดฟูกูชิมะ
โรงไฟฟ้านิวเคลียร์สองแห่งที่อยู่ในจังหวัดฟูกูชิมะ
* โรงไฟฟ้านิวเคลียร์ฟูกูชิมะแห่งที่หนึ่ง (Fukushima Dai-ichi)
* โรงไฟฟ้านิวเคลียร์ฟูกูชิมะแห่งที่สอง (Fukushima Dai-ni)
นามสกุลของชาวญี่ปุ่น
โอกายามะ

โอกายามะ  อาจหมายถึง
จังหวัดโอกายามะ จังหวัดในประเทศญี่ปุ่น
โอกายามะ (เมือง) นครและเมืองหลวงของจังหวัดโอกายามะ
ยะมะงุจิ

ยะมะงุจิ อาจหมายถึง
จังหวัดยะมะงุจิ จังหวัดในประเทศญี่ปุ่น
เมืองยะมะงุจิ เมืองหลวงของจังหวัดยะมะงุจิ
ชิซูโอกะ

ชิซูโอกะ  อาจหมายถึง
จังหวัดชิซูโอกะ  จังหวัดในประเทศญี่ปุ่น
นครชิซูโอกะ  เมืองหลวงของจังหวัดชิซูโอกะ